শিনা বোরা হত্যাকাণ্ডের প্রধান অভিযুক্ত ইন্দ্রাণী মুখোপাধ্যায় এখনও হাজতবাস করছেন মুম্বইয়ের বাইকুল্লা জেলে। অভিযোগ, ষড়যন্ত্রে জড়িত ছিলেন তাঁর স্বামী, মিডিয়া সম্রাট পিটার মুখোপাধ্যায়ও। ২০১২ সালে রায়গড়ের জঙ্গলে পাওয়া গিয়েছিল শিনা বোরার দেহাবশেষ। 
আরও পড়ুন
• অপরাধী তাঁরাও...
• শিনার মুখের উপর চেপে বসেছিলেন ইন্দ্রাণী!
• রায়গড় জঙ্গলে শিনারই দেহাবশেষ, বলল ফরেনসিক রিপোর্ট
নিজের মেয়েকে হত্যার অভিযোগে প্রায় একবছর জেলবন্দি রয়েছেন ইন্দ্রাণী মুখোপাধ্যায়। তার পরে পেরিয়ে গেছে একটি বছর। আর এই এক বছরে তিনি অনুবাদ করেছেন ভগবত গীতার ৭০০ স্তবক। সংস্কৃত থেকে ইংরেজি ভাষায়। এবার তিনি সেই অনুবাদ বই হিসেবে প্রকাশ করতে চান। বই বিক্রি করে যে টাকা আয় হবে, তার অর্ধেক তিনি দিতে চান ইসকন-কে। আয়ের বাকি অংশ তিনি দিতে চান বাইকুল্লা জেলের সেইসব মহিলা বন্দিদের, যাঁরা পরিবার-প্রত্যাখিত। 

চলতি মাসের ১৫ তারিখ বাবা উপেন্দ্রকুমার বোরার মৃত্যুর পরে তাঁর শেষকৃত্যে যোগ দেওয়ার জন্য ‘ইন্টেরিম বেল’-এর আবেদন করেছেন ইন্দ্রাণী মুখোপাধ্যায়।